২০১৩ সালে ব্যাংকগুলো থেকে বিভিন্ন গ্রাহক ১৮ হাজার কোটি টাকা ঋণ ন্যূনতম কিস্তি পরিশোধ করে নিয়মিত করে নেন। পরের বছর কেন্দ্রীয় ব্যাংকের নতুন নির্দেশনায় এই সুযোগ কমে যায়। ফলে কমে যায় ঋণের পুনঃতফসিল হার। ২০১৪ সালে ১২ হাজার কোটি টাকা ঋণ পুনঃতফসিল করার অনুমোদন দেয় কেন্দ্রীয় ব্যাংক। ২০১৫ সালে এর পরিমাণ বেড়ে দাঁড়ায় ১৯ হাজার ১০০ কোটি টাকা। ২০১৬ সালে মোট ১৫ হাজার কোটি টাকা পুনঃতফসিল হয়েছে। ঋণ পুনঃতফসিলে বড় উল্লম্ফন হয়েছে ২০১৭ সালে। এক বছরের ব্যবধানে প্রায় ৬ হাজার কোটি টাকা ঋণের পুনঃতফসিল করে নিয়েছেন গ্রাহকরা।